બેંગલુરુ: મુખ્યપ્રધાનપદના શપથ લઇ ચૂકેલા બી.એસ. યે‌દિયુરપ્પાની આજે ખરી અગ્નિકસોટી છે. સુપ્રીમ કોર્ટના આદેશ અનુસાર યે‌દિયુરપ્પાને આજે સાંજે ૪-૦૦ વાગ્યે કર્ણાટક વિધાનસભાગૃહમાં બહુમતી પુરવાર કરવી પડશે. અત્યારે આ લખાઇ રહ્યું છે ત્યારે શંગરિ-લા હોટલમાં ભાજપની બેઠક ચાલી રહી છે. આ બેઠકમાં મુખ્યપ્રધાન યે‌દિયુરપ્પા અને કર્ણાટકના ચૂંટણી પ્રભારી પ્રકાશ જાવડેકર સહિત ભાજપના ધારાસભ્યો હાજર છે.